Lgp.Mart Võrklaev Meie 30.10.2023 nr.1-170

Minister

Rahandusministeerium

Ettepanekud Mootorsõidukimaksu seaduse eelnõule, 09.10.023, koos seletuskirjaga

1. **§ 1 Seaduse reguleeerimisala**

Lisada lg.1 peale sõna „ja“ sõnad „kalendriaasta põhisest läbisõidust“

§ 1 lg.1 uus sõnastus oleks:

1. mootorsõiduki aastamaks (edaspidi *aastamaks*), millega maksustatakse mootorsõiduk lähtuvalt selle omadustest ja kalendriaasta põhisest läbisõidust;
2. **§ 3 Objekt**

Muuta lg. 1 p.1 täiendades seda peale sõna „registreeeritud“ sõnadega „ ja kalendriaastas vähemalt 1200 kilomeetrise läbisõiduga“

§ 3 lg 1 p.1 uus sõnastus oleks :

1. Liiklusregistris registreeritud ja kalendriaastas vähemalt 1200 eurose läbisõiduga mootorsõiduk;
2. **§ 3 Objekt, kustutada eelnõus pakutud lg.1 p.2 ehk fraas** „liiklusregistrist ajutiselt kustutatud või peatatud registrikandega mootorsõiduk”
3. Eelnõusse lisatakse uus olemasoleva § 20 järele uus ( ülejäänud §-de numeratsioon muutub vastavalt) **§ 21. Mootorsõiduki läbisõidust sõltuv aastamaksu ja registreerimistasu kordaja** alljärgnevas sõnastuses **:**

(1) kõigi mootorsõidukite aastamaksu ja registreerimistasu määr korrutatakse mootorsõiduki läbisõidust sõltuva kordajaga alljärgnevalt:

1) 0,75, kui mootorsõiduk läbib kalendriaastas alla 20 tuhande kilomeetri;

2) 0,5, kui mootorsõiduk läbib kalendriaastas alla 10 tuhande kilomeetri;

3) 0,25, kui mootorsõiduki läbib kalendriaastas alla 5 tuhande kilomeetri ;

4) 0,1 kui mootorsõiduk läbib kalendriaastas alla 3 tuhande kilomeetri.

(2) Mootorsõiduki läbisõitu kordajat rakendatakse alates automaksu kehtestamise teisest kalendriaastast automaksu kohuslase soovil alternatiivina auto vanusest sõltuvale kordajale vastavalt ametlikul auto tehnilisel ülevaatusel fikseeritud odomeetri näitudele.

**Seletuskiri Mootorsõidukimaksu seaduseelnõu muudatusettepanekutele**

Ametlikule kooskõlastusringikle saadetud Mootorsõidukimaksu eelnõu, dateeritud 09.10.23, ei arvesta aastamaksu osas mitme suure grupi mootorsõiduki kasutajate huviga ja ei ole päris hästi kooskõlas seaduse koostamisel püstitatud eesmärkidega, ennekõike peamisega - vähendada mootorsõidukite mõju ümbritsevale keskkonnale ja koormust teedevõrgule. Üldjuhul ei ole seisev mootorsõiduk ei keskkonnale ega teedevõrgule koormav.

Meie esitatud seadusemuudatused leevendavad teatud ühiskonnagruppide muret, mis tekiks 09.10.23 esitatud eelnõu muutmata kujul seadustamisel. Lisaks võimaldavad esitatud muudatused läbisõidu kordaja kasutamisel alternatiivina või täiendavalt ( valiku küsimus) auto vanuse kordajale, soetada väiksema sissetulekuga inimestel uuemaid sõidukeid.

§ 3 lg 1 p.1 uus sõnastus vabastab mootorsõiduki aastamaksust kõik sõidukid,

mille puhul on kalendriaasta läbisõit alla 1200 km ehk keskeltläbi alla 100 km kuus.

Selle muudatuse eesmärk on välistada automaksuga koormamisest mootorsõidukid, mis praktikas keskkonda ei saasta ja teid ei koorma. Antud muudatus aitab oluliselt vähendada ka automaksu juurutamisega seonduvat administreerimiskoormust, mis võib juba ammu kasutusest väljas olevate sõidukite, nende maksejõuetute omanike kui ka muudel põhjustel, osutuda üle jõu käivaks, repressiivsete meetmete rakendamise puhul ühiskonnas ka ebaõiglust tekitavaks (kuna auto aastamaks saadakse tõenäoliselt kätte vaid ametlikult töötavate, oma regsitreeritud elukohas elavate jt.seadusekuulekate residentide käest) ja seega ebaratsionaalseks meetmeks. **Oleme veendunud, et romude probleemi automaks ei lahenda.**

Pelgalt mootori kubatuuri või CO2 heidete aluseks võtmine ei motiveeri mootorsõidukit vähem kasutama. Küll aga motiveerib seda auto läbisõiduga seotav ja auto aastamaksu vähendamist võimaldav läbisõidu kordaja, mille tõttu pakume täiendada eelnõud uue § 21. **Mootorsõiduki läbisõidust sõltuv aastamaksu ja registreerimistasu kordaja**

Nii meremeeste kui ka teiste elukutsete esindajad, kes oma töö eripära tõttu saavad mootorsõidukit kasutada pelgalt piiratud ajal aastast, ei ole kavandatud kujul mootorsõiduki aastamaksu kehtestamine õigustatud, samuti nagu ka mitte autokollektsionääride või museaalide omanike puhul. Üsna tõenäoliselt riivab kavandatud kujul aastamaksu kehtestamine kõigi nende huvi ja õiglustunnet, kes isiklikku mootorsõidukit kasutavad vähe ja peamiselt hädavajadusel, sealhulgas vähemkindlustatute ja ka pensionäride võimalust soetada endale veidi uuem sõiduvahend kui ainuke aastamaksu vähendamise viis on vanema auto omamine.

**Auto läbisõidu arvestamine aastamaksu puhul on oluline ka väikesaarte elanikele**, kellel puudub ühistransport oma saarel ja läbitavad vahemaad ongi väikesed. Et mitmete väiksemate saarte puhul on tänaseid liikumis ja auto üleveo võimalusi arvestades kahjuks vajalik omada sõidukit nö.mõlemal pool merd, siis ka see asjaolu peab olema automaksu kehtestamisel arvesse võetud ja väikesaartel püsivalt elavad ning seal autot omavad isikud tuleks võib-olla üldse automaksust vabastada.

Lugupidamisega /allkirjastatud digitaalselt/

Jüri Lember, EMSA esimees

GSM 5012507